**8. PRVA LETA REPUBLIKE SLOVENIJE**

**Pričakovani dosežki/rezultati ⇨ kriteriji za samopreverjanje znanja**

**Pri učenju in preverjanju znanja si lahko pomagaš z obrazcem – semafor, ki ti omogoča samopreverjanje znanja o snovi Prva leta Republike Slovenije. Svoje znanje pa lahko še dodatno samopreveriš s pomočjo opisnih kriterijev.**

|  |  |  |  |  |
| --- | --- | --- | --- | --- |
| Pričakovani dosežki/rezultati, ki se nanašajo na znanje in razumevanje zgodovinskih dogodkov, pojavov, procesov, konceptov so, da: |  |  |  | Utemeljitev, pojasnilo, komentar ⇨ načrt učenja za naprej |
| Razložim, kako je Republika Slovenija postajala mednarodno priznana država in kako se je na tej osnovi vključevala v evropske in svetovne integracije. |  |  |  |  |
| Na konkretnih primerih sklepam o prednostih in slabostih življenja v Evropski uniji. |  |  |  |  |
| Sklepam, zakaj je v Sloveniji prišlo do krepitve varnostnih struktur. |  |  |  |  |
| Razložim potek vstopanja Slovenije v NATO in uvedbi poklicne vojske. |  |  |  |  |

|  |  |  |  |  |
| --- | --- | --- | --- | --- |
| Pričakovani dosežki/rezultati, ki se nanašajo na razvijanje spretnosti in veščin so, da: |  |  |  | Utemeljitev, pojasnilo, komentar ⇨ načrt učenja za naprej |
| S pomočjo karte določim nov zemljevid Evrope, ki je nastal po razpadu Jugoslavije in Sovjetske zveze. |  |  |  |  |
| Ključne dogodke in pojave iz prvih let samostojne Slovenije umestim v časovni trak. |  |  |  |  |
| S pomočjo izbranih podatkov in dokazov iz zgodovinskih virov utemeljim trditev, da je bila pot mednarodnega priznavanja Slovenija težka in zapletena.  |  |  |  |  |
| Znam izbrati informacije in dokaze iz različnih besedil, slikovnega gradiva, zemljevidov ter oblikovati odgovore, mnenja in interpretacije na vprašanja z delovnega lista. |  |  |  |  |
| Izkažem digitalne spretnosti uporabe IKT tehnologije: delo v forumu spletne učilnice ter vodenje eListovnika. |  |  |  |  |

|  |  |  |  |  |
| --- | --- | --- | --- | --- |
| Pričakovani dosežki/rezultati na področju razvijanja odnosov, ravnanja, naravnanosti in stališč so, da: |  |  |  | Utemeljitev, pojasnilo, komentar ⇨ načrt učenja za naprej |
| Ob konkretnih primerih (boj za mednarodno priznanje) izkažem pozitiven odnos do slovenske identitete in državnosti. |  |  |  |  |
| Izkažem pozitiven odnos do Evropske unije in njenih institucij. |  |  |  |  |
| Izkažem pozitiven odnos do vrednot zahodne civilizacije (svoboda, enakost, mir), ki jih primerjam s prvinami nedemokratičnih praks po drugi svetovni vojni. |  |  |  |  |

**Ocenjevanje znanja – splošno znanje zgodovine**

|  |  |
| --- | --- |
| **Ocena** | **Opisni kriterij** |
| **Odlično** | Pozna dejstva, pojme, dogodke, pojave in koncepte po učbeniku in dodatnih zg. virih, na temelju virov sklepa o vzrokih in posledicah in jih samostojno razlaga in utemeljuje, ločuje dejstva in mnenja in oblikuje samostojne zaključke, na temelju podatkov z zemljevidov oblikuje samostojne zaključke, pomen dogodkov in pojavov samostojno presoja in utemeljuje po svojih besedah,je suveren pri delu v spletni učilnici in z e-listovnikom.  |
| **Prav dobro** | Pozna dejstva, pojme, dogodke, pojave in koncepte po učbeniku in na temelju virov sklepa o vzrokih in posledicah ter jih samostojno razlaga in utemeljuje, ločuje dejstva in mnenja, pri čemer ni povsem zanesljiv, in oblikuje samostojne zaključke, na temelju podatkov iz zemljevida oblikuje samostojne zaključke. Pomen dogodkov in pojavov presoja in utemeljuje, a ima pri tem včasih nekoliko težav. Je suveren pri delu v spletni učilnici in z e-listovnikom. |
| **Dobro** | Pozna dejstva, pojme, dogodke, pojave in koncepte po učbeniku, na temelju virov sklepa o vzrokih in posledicah in jih samostojno razlaga in utemeljuje, pri čemer ni povsem zanesljiv, dejstva in mnenja ločuje s pomočjo učitelja in oblikuje zaključke, ki niso povsem logični in prepričljivi, delo z zemljevidom obvlada – zna brati podatke in jih oblikovati v samostojne zaključke. Pomen dogodkov in pojavov skuša presojati in utemeljevati. Je večinoma suveren pri delu v spletni učilnici in z e-listovnikom. |
| **Zadostno** | Dejstva, pojme, dogodke in pojave deloma prepozna, vzroke in posledice deloma prepozna, iz virov pa le, če so povsem razvidni – jih le prepiše, dejstva in mnenja ločuje le, če so povsem razvidna, z zemljevidov povzame le povsem razvidne podatke, pri oblikovanju zaključkov ni prepričljiv, zahaja pa tudi v protislovja. Je večinoma suveren pri delu v spletni učilnici in z e-listovnikom. |

**Samorefleksija in izboljšave nadaljnjega učenja (vprašanja so v pomoč pri razmišljanju o tvojem znanju in učenju):**

* Izpolni tretji stolpec v tabeli VŽN (kaj sem se naučil/-a, katere nove spretnosti in veščine sem spoznala, katere nove vrednote so mi postale pomembne).
* Kako znanje/izdelek dokazuje tvoj napredek?
* Ali z njim dokazuješ, da se trudiš za doseganje zastavljenih ciljev? Na kakšen način?
* Kako znanje/izdelek dokazuje, da razmišljaš/ravnaš drugače kot v preteklem obdobju?
* Kako so mi pri napredku pomagale izbrane učne strategije? Utemelji.
* Na znanje/izdelek sem ponosen/ponosna, ker …
* Ko sem se učil/-učila, sem spoznal/-a, da…
* Ko sem pripravljal/pripravljala ta izdelek, sem se naučil/naučila, da …
* Iz učenja/izdelka je razvidno, da sem v pripravo vložil/vložila veliko truda, ker …
* Znanje/izdelek dokazuje, da znam/razumem …
* Znanje/izdelek je pomembno, ker …
* Pri učenju sem še posebej ponosen/ponosna na…………….., zato, ker……………………..
* Kateri izdelek mi je posebej dobro uspel?
* Kaj bi lahko izboljšal/-a?
* Kaj sem pri učenju spoznal/-a o sebi in o svojem delu?
* Načrt za naprej (kako dalje prihodnjič).